ભારત અને ઇંગ્લેન્ડ વચ્ચે ત્રણ વનડે મેચોની શ્રેણીની અંતિમ મેચ આવતીકાલે લીડસ ખાતે રમાનાર છે. બંને ટીમો હજુ સુધી એક એક મેચ જીતી શકી છે જેથી ત્રીજી અને અંતિમ વનડે મેચ બંને માટે નિર્ણાયક રહેનાર છે. ભારતીય ટીમે સૌથી પહેલા ટ્‌વેન્ટી શ્રેણી જીતી લીધી હતી. હવે વનડે શ્રેણીમાં જીત મેળવી લેવાની પણ તક રહેલી છે. વનડે શ્રેણી બાદ પાંચ ટેસ્ટ મેચોની શ્રેણી રમાનાર છે. જે પૈકીની પ્રથમ ટેસ્ટ પહેલી ઓગષ્ટના દિવસથી શરૂ થઇ રહી છે. ટેસ્ટ શ્રેણીમાં લાંબા સમય બાદ પ્રથમ વખત પાંચ ટેસ્ટ મેચોની શ્રેણી રમાનાર છે. બંને ટીમોના સ્ટાર ખેલાડીઓને ટેસ્ટ શ્રેણીમાં કેટલાક નવા રેકોર્ડ કરવાની પણ તક રહેશે.